ඩෙංගු රෝගීන්ට ප්‍රතිකාර ලබාදීම සඳහා නව තාක්ෂණික උපකරණ රෝහල්වල ස්ථාපිත කිරීමත්, රෝගීන් කළමනාකරණය සහ නවීන ප්‍රතිකාර ක්‍රම සම්බන්ධයෙන් පුහුණු කිරීම් සඳහා වෛද්‍යවරුන් විදේශ රටවල පුහුණු වැඩසටහන්වලට සහභාගී කිරීමත් සිදු කර තිබෙන්නේ යැයි ද ඇමැතිවරයා පැවැසුවේය.පසුගිය සතියේදී ජාතික මදුරු මර්දන සතියක් ක්‍රියාත්මක කර මදුරු මර්දන වැඩසටහන් සිදු කළ බවත් එහිදී ආරක්ෂක අමාත්‍යාංශය ඇතුළු ත්‍රිවිධ හමුදාව සහ පොලිසිය ද, අන්තර් අමාත්‍යාංශ කමිටුවෙන් ද විශාල සහයෝගයක් ලැබුණු බවත් ඇමැතිවරයා කීය.මේ අවස්ථාවට ජ්‍යෙෂ්ඨ ඇමැති තිස්ස විතාරණ, සෞඛ්‍ය ලේකම් වෛද්‍ය නිහාල් ජයතිලක, සෞඛ්‍ය සේවා අධ්‍යක්ෂ ජනරාල් වෛද්‍ය පාලිත මහීපාල, නියෝජ්‍ය සෞඛ්‍ය සේවා අධ්‍යක්ෂ (මහජන සෞඛ්‍ය සේවා) වෛද්‍ය සරත් අමුණුගම, වසංගත රෝග විද්‍යා අංශයේ අධ්‍යක්ෂිකා වෛද්‍ය පබා පළිහවඩන මහත්ම මහත්මීහු ද සහභාගී වූහ..